"Ħadt deċiżjonijiet diffiċli imma kienu neċessarji dwar min kellu jifforma parti mill-Kabinett." Sostna dan il-Prim Ministru Robert Abela fil-kummenti tiegħu, dalgħodu, wara li spiċċa d-dibattitu fil-Parlament dwar ir-Rapport tal-Inkjesta Pubblika fuq l-assassinju tal-ġurnalista Daphne Caruana Galizia. Il-Parlament tlaqqa' illum b'urġenza biex jiddiskuti dan ir-rapport. Mistoqsi jekk dawk il-membri tal-Kabinett li kienu jiffurmaw parti ukoll mill-Kabinett tal-eks Prim Ministru Joseph Muscat għandhomx jerfgħu ir-responsabilità politika, wara l-publikazzjoni tar-rapport, Robert Abela qal li biex għażel il-Kabinett hu ħa deċiżjonijiet diffiċli ħafna. "L-Istat jerfa' l-piż tal-apoloġija, ma jirriflettix fuq il-familji Maltin" -Abela Fir-rapport li ġie ppublikat ilbieraħ, il-bord maħtur ikkonkluda li l-Istat għandu jerfa' r-responsabbiltà għall-qtil tal-ġurnalista billi ħoloq atmosfera ta' impunità. Ir-rapport ta' 437 paġna jgħid li filwaqt li ma rriżulta li kien hemm l-ebda prova li l-Istat kellu xi rwol fl-assassinju li seħħ fl-2017, l-Istat għandu jinżamm responsabbli. Intqal li l-atmosfera ta' impunità nħolqot mill-ogħla livelli fil-qalba tal-amministrazzjoni f'Kastilja, u "bħal qarnita" nfirxet għal entitajiet oħra bħal istituzzjonijiet regolatorji u l-Pulizija li wassal għall-kollass tas-saltna tad-dritt. Fir-risposta tiegħu Robert Abela qal ukoll li l-amministrazzjoni preżenti mmexxija minnu għolliet il-livell f'dak li għandu x'jaqsam ma' governanza tajba. L-inkjesta poġġiet responsabiltà fuqna – Fearne Waqt id-dibattitu Parlamentari ta' dalgħodu tkellmu diversi deputati tal-gvern li tkellmu dwar numru ta' riformi li saru minn Jannar tas-sena l-oħra sa llum iżda evitaw li jsemmi lill-eks Prim Minsitru Joseph Muscat. Kien biss id-deputat Prim Ministru u Ministru għas-Saħħa Chris Fearne li sostna li r-rapport tal-inkjesta pubblika tefa' responsabiltà fuq il-gvern. Il-familja tilqa' l-apoloġija tal-Prim Ministru – Iben Daphne .td_uid_3_6104fc6ddb5bd_rand.td-a-rec-img{text-align:left}.td_uid_3_6104fc6ddb5bd_rand.td-a-rec-img img{margin:0 auto 0 0}